CELEX: 32022D0675
Language: mt
Date: 2022-04-11 00:00:00
Title: Deċiżjoni tal-Kunsill (UE) 2022/675 tal-11 ta’ April 2022 dwar il-pożizzjoni li għandha tittieħed f’isem l-Unjoni Ewropea matul is-57 sessjoni tal-Kumitat ta’ Esperti dwar it-Trasport ta’ Oġġetti Perikolużi tal-Organizzazzjoni Intergovernattiva għat-Trasport Internazzjonali bil-Ferrovija fir-rigward ta’ ċerti emendi tal-Appendiċi C għall-Konvenzjoni dwar it-Trasport Internazzjonali bil-Ferrovija

25.4.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 122/33
               
            
         DEĊIŻJONI TAL-KUNSILL (UE) 2022/675
         tal-11 ta’ April 2022
         dwar il-pożizzjoni li għandha tittieħed f’isem l-Unjoni Ewropea matul is-57 sessjoni tal-Kumitat ta’ Esperti dwar it-Trasport ta’ Oġġetti Perikolużi tal-Organizzazzjoni Intergovernattiva għat-Trasport Internazzjonali bil-Ferrovija fir-rigward ta’ ċerti emendi tal-Appendiċi C għall-Konvenzjoni dwar it-Trasport Internazzjonali bil-Ferrovija
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 91, flimkien mal-Artikolu 218(9) tiegħu,
         Wara li kkunsidra l-proposta tal-Kummissjoni Ewropea,
         Billi:
         
                     (1)
                  
                  
                     L-Unjoni aderixxiet mal-Konvenzjoni dwar it-Trasport Internazzjonali bil-Ferrovija tad-9 ta’ Mejju 1980, kif emendata bil-Protokoll ta’ Vilnius tat-3 ta’ Ġunju 1999 (“COTIF”), permezz tad-Deċiżjoni tal-Kunsill 2013/103/UE (1).
                  
               
                     (2)
                  
                  
                     Skont l-Artikolu 6 tal-COTIF, it-traffiku ferrovjarju internazzjonali u l-ammissjoni ta’ materjal ferrovjarju fit-traffiku internazzjonali għandhom ikunu rregolati minn regoli elenkati f’dak l-Artikolu, b’mod partikolari r-“Regolament dwar it-Trasport Internazzjonali ta’ Oġġetti Perikolużi bil-Ferrovija (RID)” li jifforma l-Appendiċi C għall-COTIF.
                  
               
                     (3)
                  
                  
                     Id-Direttiva 2008/68/KE tal-Parlament Ewropew u tal-Kunsill (2) tistabbilixxi rekwiżiti għat-trasport ta’ oġġetti perikolużi bit-triq, bil-ferrovija jew bil-passaġġi fuq l-ilmijiet interni fi ħdan l-Istati Membri jew bejniethom, billi tirreferi għar-RID.
                  
               
                     (4)
                  
                  
                     Skont l-ittra d) tal-Artikolu 13 § 1 u l-Artikolu 33 § 5 tal-COTIF, il-Kumitat ta’ Esperti dwar it-Trasport ta’ Oġġetti Perikolużi (“il-Kumitat ta’ Esperti tar-RID”) tal-Organizzazzjoni Intergovermentali għat-Trasport Internazzjonali bil-Ferrovija (“OTIF”) jista’ jadotta emendi għall-Anness tar-RID.
                  
               
                     (5)
                  
                  
                     Il-Kumitat ta’ Esperti tar-RID, fis-57 sessjoni tiegħu fil-24 ta’ Mejju 2022, se jadotta emendi biex jadatta l-Anness għar-RID skont il-progress xjentifiku u tekniku.
                  
               
                     (6)
                  
                  
                     Jixraq li tiġi stabbilita l-pożizzjoni li għandha tittieħed f’isem l-Unjoni fil-Kumitat ta’ Esperti tar-RID, peress li l-emendi għar-RID ser ikunu vinkolanti għall-Unjoni.
                  
               
                     (7)
                  
                  
                     L-emendi previsti għandhom l-għan li jkun żgurat it-trasport sikur u effiċjenti ta’ oġġetti perikolużi, filwaqt li jitqies il-progress xjentifiku u tekniku fis-settur, kif ukoll l-iżvilupp ta’ sustanzi u oġġetti ġodda li jistgħu joħolqu periklu matul it-trasport tagħhom.
                  
               
                     (8)
                  
                  
                     L-emendi previsti jitqiesu xierqa għat-trasport bla periklu ta’ oġġetti perikolużi b’mod kosteffettiv, u għalhekk jistgħu jiġu appoġġati.
                  
               
                     (9)
                  
                  
                     Jista’ jkun meħtieġ qbil dwar tibdiliet minuri fid-dokumenti msemmija fl-Anness f’livell tekniku waqt l-14-il sessjoni tal-grupp ta’ ħidma permanenti tal-Kumitat ta’ Esperti tar-RID fit-23 ta’ Mejju 2022, inkluż abbażi tar-rakkomandazzjonijiet tal-Laqgħa Konġunta tal-Kummissjoni Ekonomika għall-Ewropa tan-Nazzjonijiet Uniti tal-Kumitat ta’ Esperti tar-RID u l-Grupp ta’ Ħidma dwar it-Trasport ta’ Oġġetti Perikolużi,
                  
               ADOTTA DIN ID-DEĊIŻJONI:
         
            Artikolu 1
            Il-pożizzjoni li għandha tittieħed f’isem l-Unjoni fis-57 sessjoni tal-Kumitat ta’ Esperti dwar it-Trasport ta’ Oġġetti Perikolużi (il-“Kumitat ta’ Esperti tar-RID”) tal-Organizzazzjoni Intergovermentali għat-Trasport Internazzjonali bil-Ferrovija fil-qafas tal-Konvenzjoni dwar it-Trasport Internazzjonali bil-Ferrovija tad-9 ta’ Mejju 1980, kif emendata bil-Protokoll ta’ Vilnius tat-3 ta’ Ġunju 1999, għandha tkun kif stabbilit fl-Anness għal din id-Deċiżjoni.
            Ir-rappreżentanti tal-Unjoni fil-Kumitat ta’ Esperti tar-RID jistgħu jaqblu dwar bidliet minuri fid-dokumenti msemmija fl-Anness mingħajr deċiżjoni ulterjuri tal-Kunsill.
         
         
            Artikolu 2
            Id-deċiżjonijiet tal-Kumitat ta’ Esperti tar-RID, ladarba adottati, għandhom jiġu ppubblikati f’Il-Ġurnal Uffiċjali tal-Unjoni Ewropea, b’indikazzjoni tad-data tad-dħul fis-seħħ tagħhom.
         
         
            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fil-Lussemburgu, il-11 ta’ April 2022.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  Id-Deċiżjoni tal-Kunsill 2013/103/UE tas-16 ta’ Ġunju 2011 dwar l-iffirmar u l-konklużjoni tal-Ftehim bejn l-Unjoni Ewropea u l-Organizzazzjoni Intergovernattiva għat-Trasport Internazzjonali bil-Ferrovija dwar l-Adeżjoni tal-Unjoni Ewropea mal-Konvenzjoni li tirrigwarda t-Trasport Internazzjonali bil-Ferrovija (COTIF) tad-9 ta’ Mejju 1980, kif emendata mill-Protokoll ta’ Vilnius tat-3 ta’ Ġunju 1999 (ĠU L 51, 23.2.2013, p. 1).
         
            (2)  Id-Direttiva 2008/68/KE tal-Parlament Ewropew u tal-Kunsill tal-24 ta’ Settembru 2008 dwar it-trasport intern ta’ oġġetti perikolużi, (ĠU L 260, 30.9.2008, p. 13).
      
      
         
            ANNESS
            
                        Proposta
                     
                     
                        Dokument ta' referenza
                     
                     
                        Kwistjoni
                     
                     
                        Kummenti
                     
                     
                        Il-pożizzjoni tal-UE
                     
                  
                        1.
                     
                     
                        OTIF/RID/CE/GTP/2021/2
                     
                     
                        Allinjament bejn il-Ftehim dwar it-Trasport Internazzjonali ta’ Oġġetti Perikolużi bit-Triq, konkluż f’Ġinevra fit-30 ta’ Settembru 1957 (ADR) u l-RID biex jiġu inklużi mezzi ġodda ta’ konteniment fil-mudell tar-rapport tal-inċident
                     
                     
                        Kunsens tekniku fil- Grupp ta’ Ħidma Permanenti tal-Kumitat ta’ Esperti tar-RID biex jiġi adottat it-test kif emendat
                     
                     
                        Taqbel
                     
                  
                        2.
                     
                     
                        OTIF/RID/CE/GTP/2021/3 u OTIF/RID/CE/GTP/2021/INF.3
                     
                     
                        Allinjament bejn l-ADR u l-RID tar-rekwiżiti li jikkonċernaw l-informazzjoni murija
                     
                     
                        Kunsens tekniku fil- Grupp ta’ Ħidma Permanenti tal-Kumitat ta’ Esperti tar-RID biex jiġi adottat it-test kif emendat
                     
                     
                        Taqbel
                     
                  
                        3.
                     
                     
                        OTIF/RID/CE/GTP/2021/4
                     
                     
                        Iffittjar tal-valvijiet tas-sikurezza fuq tankijiet għal gassijiet likwifikati
                     
                     
                        Kunsens tekniku fil- Grupp ta’ Ħidma Permanenti tal-Kumitat ta’ Esperti tar-RID biex jiġi adottat it-test kif emendat
                     
                     
                        Taqbel
                     
                  
                        4.
                     
                     
                        OTIF/RID/CE/GTP/2021/5
                     
                     
                        Testi konsolidati adottati mil-Laqgħa Konġunta tal-2020 u tal-2021 u mill-Grupp ta’ Ħidma Permanenti tal-Kumitat ta’ Esperti tar-RID f’Novembru 2020
                     
                     
                        Kunsens tekniku fil- Grupp ta’ Ħidma Permanenti tal-Kumitat ta’ Esperti tar-RID biex jiġi adottat it-test kif emendat
                     
                     
                        Taqbel
                     
                  
                        5.
                     
                     
                        OTIF/RID/CE/GTP/2021/6
                     
                     
                        Allinjament bejn l-ADR u l-RID, fost l-oħrajn dwar id-disinn, il-kostruzzjoni u l-ispezzjoni inizjali u l-ittestjar tar-reċipjenti ta’ pressjoni mhux tan-NU ddisinjati, kostruwiti u ttestjati skont standards referenzjati
                     
                     
                        Kunsens tekniku fil- Grupp ta’ Ħidma Permanenti tal-Kumitat ta’ Esperti tar-RID biex jiġi adottat it-test kif emendat
                     
                     
                        Taqbel
                     
                  
                        6.
                     
                     
                        OTIF/RID/CE/GTP/2021/INF.4
                     
                     
                        Miżura tranżizzjonali b’rabta ma’ 6.8.2.4.6 (proċeduri użati mill-awtorità kompetenti għall-approvazzjoni tal-esperti, il-prestazzjoni tal-ispezzjonijiet dwar il-vaguni tank u għar-rikonoxximent reċiproku ta’ tali spezzjonijiet)
                     
                     
                        Kunsens tekniku fil- Grupp ta’ Ħidma Permanenti tal-Kumitat ta’ Esperti tar-RID biex jiġi adottat it-test kif emendat
                     
                     
                        Taqbel
                     
                  
                        7.
                     
                     
                        OTIF/RID/CE/GTP/2021/INF.11
                     
                     
                        Proposti dwar kif għandu jiġi aġġustat il-Kapitolu tar-RID 6.8 biex jiġu kkunsidrati kontejners tank kbar ħafna
                     
                     
                        Kunsens tekniku fil- Grupp ta’ Ħidma Permanenti tal-Kumitat ta’ Esperti tar-RID biex jiġi adottat it-test kif emendat
                     
                     
                        Taqbel
                     
                  Id-dokumenti kollha hawn fuq huma disponibbli fuq is-sit web tal-OTIF (http://otif.org/en/?page_id=1119) u għandhom jinftiehmu bħala li jinkludu l-emendi diskussi fil-Grupp ta’ Ħidma permanenti tal-Kumitat ta’ Esperti tar-RID ta’ Novembru 2021 u rifless fl-Anness I tad-Dokument OTIF/RID/CE/GTP/2021-A (Ir-Rapport finali tat-13-il sessjoni tal-Grupp ta’ Ħidma permanenti tal-Kumitat ta’ Esperti tar-RID - Ġinevra/vidjokonferenza, mill-15 sat-18 ta’ Novembru 2021), disponibbli wkoll fuq is-sit web tal-OTIF (http://otif.org/en/?page_id=254).